**Notă informativă**

**La proiectul Hotărârii Guvernului cu privire la modificarea Hotărârii Guvernului nr. 1406 din 10 decembrie 2008**

1. ***Denumirea autorului***

proiectul Hotărîrii Guvernului cu privire la modificarea Hotărîrii Guvernului nr. 1406 din 10 decembrie 2008, pentru aprobarea Normei sanitar-veterinare privind clasificarea și sistemul de etichetare a cărnii de bovine, precum și a produselor din carne de bovine a fost elaborat de Ministerul Agriculturii, Dezvoltării Regionale și Mediului.

1. ***Condiții ce au impus elaborarea proiectului de act normativ și finalitățile urmărite***

 Proiectul hotărârii Guvernului cu privire la modificarea Hotărîrii Guvernului nr. 1406 din 10 decembrie 2008, pentru aprobarea Normei sanitar-veterinare privind clasificarea și sistemul de etichetare a cărnii de bovine, precum și a produselor din carne de bovine, este elaborat în conformitate cu prevederile Legii nr. 279/2017 privind informarea consumatorului cu privire la produsele alimentare (Monitorul Oficial al Republicii Moldova, 2018, nr. 7-17, art.54) și în temeiul Legii nr. 231**/2010 cu privire la comerțul interior** (Monitorul Oficial al Republicii Moldova, 2016, nr. 265-276, art. 571), precum și Hotărîrii Guvernului nr. 1406/2008 pentru aprobarea normei sanitar–veterinare privind clasificarea și sistemul de etichetare a cărnii de bovine, precum și a produselor din carne de bovine (Monitorul Oficial al Republicii Moldova, 2008, nr. 226-229, art. 1424) și Legii nr. 27/2017 privind clasificarea carcaselor de bovine, porcine și ovine (Monitorul Oficial al Republicii Moldova, 2017, nr. 109-118, art. 161).

 Aprobarea prezentului proiect va contribui la protejarea drepturilor și intereselor consumatorilor și sporirea consumului de carne autohtonă ca rezultat al alegerii corecte făcute de consumator.

1. ***Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene***

Actul normativ ce urmează a fi modificat este deja armonizat cu legislația Uniunii Europene și anume cu prevederile Titlului II „ Etichetarea cărnii de bovină  și a produselor pe bază de carne de vită și mânzat” al Regulamentului (CE) nr. 1760/2000 al Consiliului și al Parlamentului European din 17 iulie 2000 de stabilire a unui sistem pentru identificarea și înregistrarea animalelor bovine și privind etichetarea cărnii de vită și a produselor din carne de vită și abrogare a Regulamentului(CE) nr. 820/97 al Consiliului și cu prevederile Regulamentului (CE) nr.1825/2000 al Comisiei din 25 august 2000 de stabilire a normelor de aplicare a Regulamentului (CE) nr. 1760/2000 al Parlamentului European și al Consiliului privind etichetarea cărni de vită și mânzat și a produselor din carne de vită și mânzat și a Regulamentului (CE) nr.275/2007 al Comisiei din 15 martie 2007 de modificare a Regulamentului (CE) nr.1825/2000 de stabilire a normelor de aplicare a Regulamentului (CE) nr. 1760/2000 al Parlamentului European și al Consiliului privind etichetarea cărnii de vită și mânzat și a produselor din carne de vită și mânzat, precum și cu prevederile Regulamentului Comisiei Europene nr. 566/2008 din 18 iunie 2008 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește comercializarea cărnii provenind de la bovine în vârstă de 12 luni sau mai tinere și cu prevederile articolului 113b "Comercializarea cărnii provenind de la bovine în vârstă de 12 luni sau mai tinere" din anexa XIa "Comercializarea cărnii provenind de la bovine în vârstă de 12 luni sau mai tinere în conformitate cu articolul 113b" la Regulamentul (CE) nr.1234/2007 al Consiliului din 22 octombrie 2007 de instituirea unei organizări comune a pieţelor agricole și privind dispoziții specifice referitoare la anumite produse agricole.

1. ***Principalele prevederi ale proiectului și evidențierea elementelor noi***

Modificările operate în Hotărîrea Guvernului nr. 1406/2008 urmăresc schimbarea tipului documentului, din Normă sanitar-veterinară în Normă, deoarece actul normativ reglementează norme privind etichetarea cărnii și informațiile care necesită a fi trecute pe etichetă, dar nu cerințe față de însuși produsul etichetat sau proceduri sanitar-veterinare care trebuie îndeplinite pentru plasarea pe raft a produsului.

Prin aprobarea modificărilor și completărilor la Hotărîrea Guvernului nr. 1406/2008 se urmărește plasarea pe piață a cărnii de bovine precum și a produselor din carne de bovine calitative și inofensive, apropierea de practicile pozitive internaționale în domeniul etichetării cărnii de bovine și produselor din aceasta, crearea condițiilor egale de activitate pentru toți operatorii lanțului alimentar, garantării unui nivel înalt de protecție a consumatorului și de asigurare a funcționării eficiente a pieței interne.

1. ***Fundamentarea economico - financiară***

 Prezentul proiect de Hotărîre a Guvernului nu implică cheltuieli financiare din cadrul bugetului de stat. Toate cheltuielile adiționale care vor surveni, vor fi alocate în limita mijloacelor financiare aprobate în legea bugetară anuală.

 Aprobarea de către Guvern a proiectului propus nu va avea impact negativ asupra activităţii de întreprinzător.

1. ***Modul de încorporare a actului în cadrul normativ în vigoare***

Ca urmare a aprobării proiectului prenotat va fi modificată Hotărîrea Guvernului nr. 1406/2008 pentru aprobarea normei sanitar–veterinare privind clasificarea și sistemul de etichetare a cărnii de bovine, precum și a produselor din carne de bovine.

1. ***Avizarea și consultarea publică a proiectului***

 În conformitate cu prevederile pct. 177 din Regulamentul Guvernului, aprobat prin Hotărârea Guvernului nr. 610/2018 și a articolului 9 din Legea nr. 239/2008 privind transparența în procesul decizional, anunțul de inițiere a elaborării proiectului a fost publicat, pe pagina web a Ministerului Agriculturii, Dezvoltării Regionale și Mediului, [www.madrm.gov.md](http://www.madrm.gov.md), la data de 13.07.2020, la compartimentul Transparența decizională / Anunțuri de inițiere a elaborării deciziilor.

1. ***Consultările altor expertize***

 Analiza inițială a impactului de Reglementare a proiectului a fost susținută cu condiția luării în considerație a obiecțiilor și recomandărilor opiniei cât și a obiecțiilor și recomandărilor din cadrul ședinței Grupului de lucru al Comisiei de stat pentru reglementarea activității de întreprinzător

1. ***Constatările expertizei de compatibilitate***

**Ministru Ion PERJU**

Ex: Rodica Adam

tel: 022-204-522

rodica.adam@madrm.gov.md